GiliGold/VAD_KnessetCorpus huggingface dataset:
שלי יחימוביץ':
לכן ה-8 ימים ברציפות מונעים ממני להעסיק יועץ מחליף.
שלי יחימוביץ':
אני רוצה להסביר את המשמעות של זה.
שלי יחימוביץ':
אצל רובנו, היועצים הפרלמנטאריים מתחלקים לתחומים.
שלי יחימוביץ':
יש יועץ פרלמנטארי אחד שהוא או כלכלן או עורך-דין והוא מומחה לחקיקה ומומחה לנושא שהוא בהארד קור של העשייה שלנו.
שלי יחימוביץ':
היועץ השני לא יוכל להחליף אותו בתפקידים האלה ונדרש מישהו שהוא מיומן בתחומו, שיש לו את ההכשרה המקצועית המתאימה.
שלי יחימוביץ':
אם תומר העוזר שלי במילואים בימי שני ושלישי, מה שקורה לעיתים מאוד קרובות, בשני ושלישי בלבד, שני שליש ממכסת ימי העבודה הפרלמנטאריים אני נשארת בלי סיוע בכלל.
שלי יחימוביץ':
לא רק אני, אני מניחה שחברי כנסת נוספים.
שלי יחימוביץ':
צריך לציין, ששיטת הזימון לימי מילואים מאוד קצרים ומתוחמים הפכה למקובלת בצה"ל, כדי שצה"ל יחסוך.
שלי יחימוביץ':
לכן הבקשה שלי, שנמצא את הדרך לא להגביל ולהעסיק מחליף במקום יועץ במילואים ושוב אדגיש, זה לא עולה כסף לכנסת.
דוד ביטן:
אנחנו מוכנים ללכת לקראת העניין הזה אבל בתנאי שהמחליף יהיה מישהו קבוע, שעבר את כל התהליך של הקליטה ואז אותו אדם, שהוא קבוע, יוכל להחליף ליום אחד, לא תהיה בעיה עם זה.
מרב מיכאלי:
זה לא מה שעולה מהחלטת הוועדה הציבורית.
דוד ביטן:
אנחנו צריכים לקבל את ההסתייגות ולתקן אותה במובן הזה.
רוברט אילטוב:
אז תתעורר שאלה שהבן אדם יעבוד פעם בשבוע, אחרת איך ימצא עבודה אחרת.
דוד ביטן:
זה כבר בעיה של מי שמחליט, לא בעיה שלנו.
מרב מיכאלי:
למה זה משנה לך שזה יהיה מישהו קבוע?
דוד ביטן:
יש תהליך קליטה שהוא צריך לעבור, כולל בדיקה ביטחונית.
דוד ביטן:
אם יש מישהו קבוע, הוא יכול לבוא ליום, יומיים.
שלי יחימוביץ':
יש לי שתי הצעות נוספות: אחת שיתאפשר ל"פול" של מחליפים, כלומר לשניים, שלושה לקבל היתר.
שלי יחימוביץ':
הצעה שנייה היא שההחזר יהיה על ימים במצטבר.
שלי יחימוביץ':
שיהיה אפשר לצבור את הימים ואת לתת את ההחזר.
<חיים אבידור:
הוועדה דנה והתייחסה לזה באופן מאוד אוהד.
<חיים אבידור:
מרבית הדיון של הוועדה התייחס לקטע הזה של הימים ועד כמה אפשר לרדת במספר הימים על מנת לאשר את זה.
<חיים אבידור:
זה לא רק התחקיר הביטחוני, אלא על מנת לקלוט בן אדם לכנסת ישנו תהליך ארוך ומסורבל של קליטה וגם של פרישה.
<חיים אבידור:
חתימה על הסכם, קליטה במערכת המחשב, ועוד.
דוד ביטן:
לכן אמרנו מישהו קבוע.
שלי יחימוביץ':
אין נוהל פחות מחמיר?
שלי יחימוביץ':
משרת סטודנט?
<חיים אבידור:
סטודנט בא לעבוד פה לשנתיים, עם 120 שעות בחודש.
דוד ביטן:
אפשר למצוא סידור מנהלי לנושא.
דוד ביטן:
מכיוון שיש חברי כנסת עם עוזרים שיוצאים למילואים אני לא רוצה לעכב אותם.
דוד ביטן:
אני מציע לאשר את הנוהל כפי שהוא עם המלצה נוספת שמתייחסים לזה עד ה-14 ליולי.
<ארבל אסטרחן:
שם זה נדחה.
<ארבל אסטרחן:
שם זו המלצה חדשה.
דוד ביטן:
שם זה נדחה, פה זה חדש.
דוד ביטן:
צריך לתת פתרון לכאלה שהולכים ליומיים בחודש.
שלי יחימוביץ':
שאלה פרוצדוראלית: אנחנו צריכים לבקש את זה מהוועדה?
שלי יחימוביץ':
או שאנחנו יכולים להחליט בשונה מהוועדה?
דוד ביטן:
אנחנו מבקשים בהחלטה.
דוד ביטן:
אם נחליט בשונה אז לא נאשר את זה היום, זה יבוא עוד פעם.
יואל חסון:
מה הבהילות?
דוד ביטן:
יש חבר כנסת שהגיש את הבקשה, שהעוזר שלו יוצר למילואים לחודש.
יואל חסון:
היו הרבה כאלה גם בעבר ולא קרה עם זה שום דבר.
יואל חסון:
עדיף שזה יבוא מסודר בעוד שבועיים.
דוד ביטן:
מה הבעיה?
דוד ביטן:
נאשר את זה כך ונכניס את התיקון.
יואל חסון:
אז זה מתחיל את הכול שוב.
דוד ביטן:
במקרה הזה זה לא נורא.
יואל חסון:
בדיון הבא תוכל לאשר את זה סופית עם השינויים שהוספת.
<חיים אבידור:
אם הוא בא ליום אחד, זה מצריך שכר של יום אחד, אנחנו לא עובדים בכנסת עם עובדים יומיים.
דוד ביטן:
למה אדם שיוצא ל-24 יום בשנה, אבל בכל חודש ליומיים, לא מגיע לחבר הכנסת לשכור במקומו עוזר מחליף?
<דובר:
נגביל את זה לשני עוזרים כאלה לחבר כנסת, אז לא יהיו עשרה שיתחלקו בזה ולא אחד, יהיו שניים.
דוד ביטן:
זו הסגה נכונה.
דוד ביטן:
במיוחד ביחידות מובחרות כמו קומנדו ימי, סיירת מטכ"ל, הם הולכים ליום יומיים, לא לחודש.
דוד ביטן:
למה דווקא לפגוע באלה?
דוד ביטן:
מקובל לאשר את זה כפי שזה ולבקש תיקון?
שלי יחימוביץ':
תוך כמה זמן?
שלי יחימוביץ':
האם זה מעכב?
דוד ביטן:
אנחנו מבקשים עד ה-14 ליולי את ההתייחסות.
דוד ביטן:
זה לא מעכב הרבה כי יש דיון ב-15 ליולי על שכר חברי הכנסת.
<ארבל אסטרחן:
זה לא מעכב.
שלי יחימוביץ':
מקובל עלי.
דוד ביטן:
בעד – 10
דוד ביטן:
ההצעה התקבלה, עכשיו נדון ברביזיה.
ישראל אייכלר:
אני רוצה לבקש להעיר הערה בנושא אחר, נושא שקשור לוועדת הכנסת.
ישראל אייכלר:
לפני שבוע הוחלט על הקמת שלוש ועדות.
דוד ביטן:
נדון על זה אחר-כך.
דוד ביטן:
קודם נדון על הרביזיה.
מרב מיכאלי:
אני משכתי וחבר הכנסת טיבי הגיש.
דוד ביטן:
אז חבר הכנסת טיבי, תתייחס עכשיו לרביזיה.
דוד ביטן:
לא נחכה.
אחמד טיבי:
בקשתי ומשכתי.
דוד ביטן:
אז אין רביזיה.
מרב מיכאלי:
בטח שיש רביזיה.
דוד ביטן:
אבל את ויתרת וחבר הכנסת טיבי מוותר.
דוד ביטן:
נדון בזה, חבר הכנסת טיבי תנמק.
אחמד טיבי:
חברת הכנסת מיכאלי, תנמקי את.
דוד ביטן:
אולי אתן קודם לחבר הכנסת אייכלר להגיד את דברו.
ישראל אייכלר:
אני חושב שזה לא תקין בעבודת הכנסת, שהוחלט כבר לפני שבוע על הקמת שלוש ועדות לפניות ציבור, זכויות הילד והמאבק בסמים ובמשך שבוע עדין לא הוקם הרכב.
ישראל אייכלר:
לפי הייעוץ המשפטי, אם לא הוקם הרכב, הוועדה לא קיימת.
ישראל אייכלר:
זה פוגע בעבודת הכנסת.
ישראל אייכלר:
מגיעות מאות פניות של אנשים ואי-אפשר לטפל בהם.
ישראל אייכלר:
אני מבקש מהיושב-ראש לדרוש מהמפלגות לתת שמות או לקבוע לפי סיעות.
דוד ביטן:
הבעיה שהקואליציה והאופוזיציה לא הגיעו להסכמה.
ישראל אייכלר:
אז אנחנו צריכים להחליט שיש לסיעות האלה זכות להכניס משבצות, בלי איוש.
דוד ביטן:
זה בדיוק העניין.
דוד ביטן:
למשל בקואליציה לא החליטו מי יקבל מה.
דוד ביטן:
גם באופוזיציה.
ישראל אייכלר:
אז אפשר לעכב יותר משבוע קיומה של ועדת כנסת חודש אחרי שהכנסת התכנסה?
ישראל אייכלר:
צריך לתת תאריך שהסיעות יחליטו, או באופן אישי או באופן סיעתי.
<ארבל אסטרחן:
הסמכות היא של הוועדה הזו לקבוע הרכב סיעתי או הרכב שמי.
ישראל אייכלר:
אז אני מבקש לקבוע הרכב סיעתי.
דוד ביטן:
נאפשר עד יום שני הבא, אם לא יהיה, נקבע מה שאנחנו רוצים.
מרב מיכאלי:
לגבי הרביזיה, התקנון מאוד ברור בעניין, מרגע שמישהו מבקש רביזיה צריכה לעבור חצי שעה לפני שאפשר לכנס את החברים.
דוד ביטן:
זה על סדר היום.
דוד ביטן:
ברגע שמישהו ביקש רביזיה הוא לא יוכל למשוך ומישהו נותן עוד חצי שעה.
דוד ביטן:
זה לא בוטל, זה בסדר היום של הוועדה.
דוד ביטן:
את כל הזמן רוצה להגיד ליועצת המשפטית מה לומר.
דוד ביטן:
היא אמרה את דעתה ובזה הסתיים העניין.
דוד ביטן:
אני לא מכיר משהו אחר.
מרב מיכאלי:
בינתיים אתה מדבר ולא היועצת המשפטית.
מרב מיכאלי:
אני אשמח לשמוע את דעתה.
דוד ביטן:
היא אמרה את זה עכשיו.
מרב מיכאלי:
אנא הסבירי.
<ארבל אסטרחן:
נשלחה הזמנה לכל חברי הוועדה לרביזיה בשעה 10:20.
<ארבל אסטרחן:
הדיון התמשך, לא הגיעו עדין לעניין הרביזיה.
מרב מיכאלי:
בסדר גמור אבל ב-10:20 אני משכתי את הרביזיה וחבר הכנסת טיבי הגיש אותה מחדש.
<ארבל אסטרחן:
זה לא הורד מסדר היום של הוועדה.
<ארבל אסטרחן:
ישיבת הוועדה עדיין נמשכת, לכן הנושא הזה נמצא על שולחנה של הוועדה.
מרב מיכאלי:
הבנתי.
דוד ביטן:
התרגיל הזה לא עובד.
מרב מיכאלי:
אדוני, אני רוצה למחות קודם כל על משהו שהוא לא באשמתך, אלא מבחינת הסדרים של הכנסת.
מרב מיכאלי:
לוועדה ברשותך יש את המנדט הבלעדי לקבוע איפה תידון הצעת חוק, אחרי שבמליאה היו הצעות לוועדות שונות.
מרב מיכאלי:
למרות שעדיין לא התקיים דיון ולא התקבלה החלטה, נקבעה ישיבה בוועדת הכספים בנושא הזה.
דוד ביטן:
אני מצטרף למחאה שלך.
דוד ביטן:
מה זה עוזר לי?
מרב מיכאלי:
מן הראוי שהוועדה ואתה יגישו מחאה ליושב-ראש הכנסת, או משהו מסוג זה, כי זה נראה לי לא ראוי בעליל.
מרב מיכאלי:
מה כל הרעיון?
מרב מיכאלי:
למה יש תקנון?
דוד ביטן:
אנחנו לא אחראים על העניין הזה.
מרב מיכאלי:
אבל זו פגיעה בסמכותה של הוועדה.
דוד ביטן:
אנחנו יודעים שהוא לא יוכל לדון בזה, אז מה העניין?
דוד ביטן:
הוא יכול לכתוב מה שהוא רוצה בסדר היום, היועצים המשפטיים יבהירו לו שאי-אפשר.
מרב מיכאלי:
ברור לי שאתה לא אחראי על הדיון בוועדת הכספים ואני לא מבקשת ממך להיות אחראי עליו.
מרב מיכאלי:
אתה מן הסתם עומד בראש ועדת הכנסת ואתה אחראי למעמדה של ועדת הכנסת.
מרב מיכאלי:
זו פגיעה בסמכות של ועדת הכנסת.
דוד ביטן:
זו לא פגיעה בוועדת הכנסת זה מנוגד לנהלים של הכנסת.
דוד ביטן:
אני מאמין שהיועצים המשפטיים יבהירו את זה בוועדה.
מרב מיכאלי:
גם וגם.
מרב מיכאלי:
לדעתי אנחנו, חברות וחברי ועדת הכנסת ואתה כיושב-ראש - - -
דוד ביטן:
הוא כתב שזה מותנה אבל עדין זה צריך לעבור במליאה.
דוד ביטן:
אולי הוא לא ידע.
מרב מיכאלי:
אבל הוא מנהל עכשיו את הדיון.
מרב מיכאלי:
הוא אמר שלא תהיה הצבעה אבל הוא התחיל את הדיון.
דוד ביטן:
יכול להיות שהוא יוכל לעשות דיון בלי הצבעה.
<ארבל אסטרחן:
הצעת החוק אינה נמצאת על שולחנה של ועדת הכספים.
יואל חסון:
אז איזה דיון הוא עושה עכשיו?
ישראל אייכלר:
אי-אפשר לעשות בית דין שדה.
ישראל אייכלר:
תזמינו אותו ותשאלו למה הוא עשה את זה.
מרב מיכאלי:
סליחה אדוני, זה לא כל-כך משנה לי למה הוא עשה את זה.
מרב מיכאלי:
היועצת המשפטית אומרת בצורה מפורשת שהחוק הזה לא מונח על שולחנה של ועדת כספים.
דוד ביטן:
יש לי הצעה בשבילך.
דוד ביטן:
תפני ליועץ המשפטי של הכנסת, שייתן הבהרה בעניין, שלהבא לא יעשו את זה.
יואל חסון:
מה זה להבא?
יואל חסון:
עכשיו זה חמור.
מרב מיכאלי:
הוא לא יכול לעשות שום דבר כרגע.
מרב מיכאלי:
אבל בכל הכבוד, אני חושבת שמי שצריך להוציא את הפנייה הזו זה אתה, בתור יושב-ראש הוועדה, כשאנחנו מאחוריך.
מרב מיכאלי:
זה זלזול בוועדה זה לא עניין אישי שלי.
יואל חסון:
מישהו יוכל לבדוק אם זה אכן קורה?
דוד ביטן:
את רוצה להתייחס לרביזיה חוץ מזה?
מרב מיכאלי:
איזה משמעות יש לרביזיה ולדיון שאנחנו מנהלות עכשיו כאן, אם בינתיים בוועדת הכספים מתנהל הדיון כאילו אנחנו לא קיימים בכלל.
יואב קיש:
יש משמעות רחבה, כי אם נחליט לבטל כל הדיון שלו לא רלוונטי.
יואל חסון:
למה הוא עושה דיון?
יואב קיש:
הוא מנהל ועדה, הוא עושה דיון.
יואל חסון:
זה עוד לא עבר למליאה וכבר מנהלים דיון?
יואל חסון:
יש כאן פגיעה חמורה.
דוד ביטן:
אני לא יודע אם הוא לא יכול לנהל דיון כללי.
ישראל אייכלר:
יש הרבה סדרי יום בכפוף לאישור חובת הנחה, פטור מחובת הנחה.
דוד ביטן:
אנחנו סיימנו.
מרב מיכאלי:
עוד לא התחלתי.
מרב מיכאלי:
אילו חבר הכנסת גפני היה מתחיל עכשיו דיון לא בחוק מיסוי מקרקעין אלא דיון בהצעת חוק סדר הפלילי, הארכת תוקף של הוראת שעה לעניין חקירת חשודים, למרות שהיא לא מונחת על שולחנו.
מרב מיכאלי:
עדיין היית אומר לי הוא יושב-ראש ועדה הוא יכול לנהל דיון על מה שהוא רוצה?
מרב מיכאלי:
אז יש חוסר סבירות.
מרב מיכאלי:
אם הכנסת לפי הפרוצדורות שלה לא החליטה שהחוק מונח על שולחן הוועדה, לא משנה איזה חוק ואיזו ועדה, אז לא יכול להיות שיושב-הראש יכנס דיון בעניין הזה.
מרב מיכאלי:
אנחנו כוועדת כנסת חייבים לתבוע שיעמדו על כך.
מרב מיכאלי:
אני מחדשת את הרביזיה שלי על זה שהחוק יעבור לוועדת כלכלה ולא לוועדת כספים.
מרב מיכאלי:
אגב, אחרי ההתנהלות של ועדת כספים בעניין הזה על אחת כמה וכמה.
מרב מיכאלי:
הזילות והיחס הפוגעני הזה כלפי הכנסת, התקנון שלה וכלפי ועדת הכנסת שאנחנו חברים שלה ואתה עומד בראשה לא תתכן.
מרב מיכאלי:
אני מבקשת שאדוני יפנה ליושב-ראש וידרוש ממנו שזה לא יקרה שוב.
דוד ביטן:
אני אשקול את הבקשה שלך.
יואל חסון:
בבית הזה או שמנצחים על-פי הכללים או שמפסידים על-פי הכללים.
יואל חסון:
אבל לא כל אחד עושה שבת לעצמו.
יואל חסון:
אם באמת יש את האירוע הזה שקורה כרגע ומסבירים לי שיש דיון כללי.
יואל חסון:
ממתי בוועדות הכנסת יש דיונים כליליים?
יואל חסון:
אנחנו לא אקדמיה פה.
דוד ביטן:
יש לכם נציג בוועדת כספים אני מאמין שהם היו צריכים לטעון את הטענות שאתה טוען בוועדת הכספים שם.
דוד ביטן:
אז היועץ המשפטי היה אומר להם שזה בלתי אפשרי.
דוד ביטן:
למה אתם טוענים פה במקום שם?
יואל חסון:
הם טוענים את זה אבל אני אומר לך פה כי אני חושש למעמדה של ועדת הכנסת.
יואל חסון:
ועדת הכנסת היא ציר קריטי וחשוב לכולנו וחברי כנסת מאוד רציניים יושבים כאן מנוסים בהלכות הפרלמנט והפוליטיקה.
יואל חסון:
אני אומר לך שאם יש פגיעה כזו כפי שמסתמן בוועדת הכנסת, זה תקדים חמור ומסוכן, שאסור לך לקבל אותו.
יואל חסון:
מחר זה יהיה משהו שאתה לא תסכים אליו ואני אסכים אליו ולהפך.
יואל חסון:
כדאי לך להיכנס לעובי הקורה ובוודאי למחלקה המשפטית וליושב-ראש הכנסת.
דוד ביטן:
אני אפנה.
מרב מיכאלי:
חבר הכנסת גפני אמר עכשיו בדיון בוועדת הכספים שהחוק הועבר אליהם מוועדת הכנסת.
מרב מיכאלי:
דבר שהוא לא נכון כי יש רביזיה ומשום שזה לא רלוונטי כל עוד זה לא אושר במליאה.
ישראל אייכלר:
אני רוצה להסביר את מה שאמרה עכשיו חברת הכנסת מיכאלי בשם חבר הכנסת גפני.
ישראל אייכלר:
אני יושב פה.
ישראל אייכלר:
לא שמעתי מה הוא אמר.
ישראל אייכלר:
רק כשחבר הכנסת יצחק כהן היה פה הוא שמע שמבטלים את הרביזיה, הוא יצא, הוא לא שמע שחזרו בהם - - -
יואל חסון:
מה זה הוא שמע?
מרב מיכאלי:
ונניח שכן, זה לא - - -
ישראל אייכלר:
הוא היה פה ושמע שחברת הכנסת מיכאלי אמרה שהיא מסירה את הרביזיה.
מרב מיכאלי:
זה לא משנה שום דבר.
מרב מיכאלי:
אדוני, זה תקדים חמור מאוד.
יחיאל חיליק בר:
נמצאת פה היועצת המשפטית של הוועדה, יש פה גם הפרה של התקנון, גם זלזול בעבודת הוועדה, שאולי אתה לא רוצה להגן על כבוד הוועדה כיושב-ראש הוועדה, אבל אני כחבר הוועדה מאוד רוצה להגן עליה.
דוד ביטן:
אמרתי שאני אתייחס לזה.
יחיאל חיליק בר:
מליאת הכנסת העבירה לוועדת הכנסת את המנדט להחליט אם זה בוועדת הכלכלה או בוועדת הכספים.
יחיאל חיליק בר:
נתבקשה רביזיה, יש דיון ברביזיה.
יחיאל חיליק בר:
זלזלו ברביזיה הזו, זלזלו בדיון, העבירו את זה לוועדת כספים שהחלה לדון בזה.
יחיאל חיליק בר:
התקדים מאוד חמור כי מעכשיו לא נדע מה משמעות של זה שאנחנו מביאים דברים לוועדת הכנסת ונתעקש במליאה ונעשה פרנציפים.
יחיאל חיליק בר:
דבר שני, יש פה עבירה על תקנון הכנסת.
יחיאל חיליק בר:
יש זלזול במזכירות הכנסת ובייעוץ המשפטי.
דוד ביטן:
אני אפנה ליושב-ראש הכנסת ונתייחס לזה.
דוד ביטן:
זה כרגע לא העניין.
יואל חסון:
כי סגן שר האוצר, נציג הרשות המבצעת נורא לחוץ לו להתחיל את הדיון והרשות המחוקקת מכפיפה את ראשה?
יואל חסון:
מה זה הדבר הזה?
יואל חסון:
זה תקדים מסוכן שאתה לא רוצה לתת לו יד.
יואב קיש:
יושב-ראש הוועדה אמר שהוא יפנה ליושב-ראש הכנסת.
דוד ביטן:
מי בעד הרביזיה ירים את ידו?
דוד ביטן:
בעד הרביזיה – 7
דוד ביטן:
הרביזיה לא התקבלה.
דוד ביטן:
אני עובר להצעת חוק סדר הדין הפלילי (חקירת חשודים) (תיקון מס' 7) (הארכת תוקף של הוראת שעה לעניין חקירת חשוד בעבירת ביטחון), התשע"ה-2015.
דוד ביטן:
יש הצעה להעביר לוועדת הפנים או לוועדת החוקה, חוק ומשפט.
דוד ביטן:
ההצעה שלנו היא להעביר את זה לוועדת החוקה, חוק ומשפט.
מכלוף מיקי זוהר:
ברשותך התייחסות לנושא הקודם.
מכלוף מיקי זוהר:
חזרתי כרגע מוועדת הכספים לברר את הטענה של חברת הכנסת מיכאלי, שהיא טענה לגיטימית.
מכלוף מיקי זוהר:
חבר הכנסת גפני הבהיר בתחילת הוועדה ועכשיו יבהיר את זה שוב וזה נכתב בפרוטוקול, שמדובר בדיון עקרוני בלבד.
יואל חסון:
אין דבר כזה.
מכלוף מיקי זוהר:
יש דבר כזה.
יואל חסון:
האם בסדר היום היה כתוב שיש דיון עקרוני.
מכלוף מיקי זוהר:
הוא הבהיר בתחילת הדיון שמדובר בדיון עקרוני בלבד ולכן טענתכם מתייתרת.
מרב מיכאלי:
אדוני טועה טעות מרה.
מרב מיכאלי:
6.
מרב מיכאלי:
שינוי בהרכב הסיעתי של ועדת העלייה, הקליטה והתפוצות
דוד ביטן:
הנושא הבא, בקשה להגדלת מספר החברים בוועדת הפנים והגנת הסביבה.
<ארבל אסטרחן:
לפי חוק הכנסת, מספר החברים המקסימאלי בוועדת הפנים הוא 15 חברים.
<ארבל אסטרחן:
כאשר נקבע הרכב הוועדות לאחרונה על-ידי הוועדה המסדרת, נקבע שמספר החברים יהיה 13 וכך הצביעה הכנסת.
<ארבל אסטרחן:
כעת יש הצעה להגדיל את המספר ל-15, שזה המספר האפשרי לפי החוק.
<ארבל אסטרחן:
נדרש לזה אישור הוועדה ואחר-כך אישור במליאה.
<ארבל אסטרחן:
אני חוזרת, לפי חוק הכנסת מספר החברים בוועדות יהיה עד 15, חוץ מוועדות חוץ וביטחון, כספים וחוקה שזה עד 17 וועדת הכנסת לא מוגבל.
<ארבל אסטרחן:
כאשר קבעו כאן את הרכב הוועדות, כמעט לכל הוועדות קבעו מספר חברים קטן יותר מהמספר המקסימאלי הקבוע בחוק.
<ארבל אסטרחן:
בוועדת הפנים קבעו 13, לכן אפשר לפי החוק להגדיל ל-15, רק נדרשת החלטה פה ואישור במליאה.
אחמד טיבי:
אנחנו מופתעים.
אחמד טיבי:
אני נציג הסיעה השנייה בגודלה באופוזיציה, אף אחד לא עדכן אותנו.
אחמד טיבי:
מקובל שבדברים האלה באים בדין ודברים עם האופוזיציה.
אחמד טיבי:
האם חברת הכנסת מיכאלי יודעת על זה.
מרב מיכאלי:
יודעת על זה.
מרב מיכאלי:
אני לא זוכרת שתיאמתי את זה, אבל יודעת את זה ומתנצלת בפניך שאתה לא יודע על זה.
אחמד טיבי:
אנחנו גם רוצים וזה דבר חמור.
אחמד טיבי:
אנחנו חשובים שיש לנו תת ייצוג בחלק מהוועדות ואנחנו רוצים הגדלה של הייצוג בוועדות מסוימות, לרבות ועדת הפנים.
דוד ביטן:
אי-אפשר להגדיל יותר בוועדת הפנים.
אחמד טיבי:
אולי מהשניים האלה אני רוצה נציג מהרשימה המשותפת?
דוד ביטן:
הבנתי שלישראל ביתנו אין כמעט בכלל נציגים.
אחמד טיבי:
לכן אדוני אני חושב שנדחה את ההצבעה ואת הדין עד להבהרת הנושא בקרב האופוזיציה והקואליציה.
אחמד טיבי:
אני רוצה לבוא בדין ודברים עם חבר הכנסת צחי הנגבי.
דוד ביטן:
אי-אפשר להגדיל יותר משניים.
אחמד טיבי:
יש כבר שמות?
אחמד טיבי:
מיהם?
דוד ביטן:
חבר הכנסת בגין מטעם הקואליציה ורוברט אילטוב מטעם האופוזיציה.
אחמד טיבי:
אנחנו לא שם.
אחמד טיבי:
זה בעייתי.
דוד ביטן:
זה תואם וסוכם.
אחמד טיבי:
אז יש בעיות בקרב האופוזיציה ויש בעיות בכנסת.
דוד ביטן:
חברת הכנסת מיכאלי, זה סוכם אתכם?
מרב מיכאלי:
זה סוכם אתנו.
דוד ביטן:
אז אפשר לתת לכם פיצוי בוועדה אחרת.
אחמד טיבי:
מה עוד שוויתרנו על שנים בוועדת חוץ וביטחון וקבלנו פיצוי לא פרופורציונאלי.
דוד ביטן:
אני מציע שנאשר את זה כך.
דוד ביטן:
תפנה לחבר הכנסת הנגבי ואולי נגדיל ועדה אחרת.
מרב מיכאלי:
אם זה מקובל עליך, נאשר את זה ונשב אחר-כך.
אחמד טיבי:
אני רוצה התחייבות מיושב-ראש ועדת הכנסת, הוא גורם יותר שלטוני.
דוד ביטן:
על איזה ועדה אתה מתייחס שיש לכם - - -
אחמד טיבי:
אני אשב אתך ועם חבר הכנסת צחי הנגבי.
דוד ביטן:
אני אומר לפרוטוקול שאם מגיע לכם פיצוי - - -
אחמד טיבי:
לא אם מגיע לנו פיצוי.
אחמד טיבי:
אנחנו נשאף שיהיה יותר נציגים לרשימה המשותפת.
דוד ביטן:
נשאף לפצות.
דוד ביטן:
נשב עם חבר הכנסת טיבי, יושב-ראש הקואליציה ואני, כדי לבדוק אם באמת מגיע להם פיצוי ואז נפצה.
דוד ביטן:
בוועדת הפנים, מלבד אישור ההרחבה, אני רוצה לאשר הוספה של שני חברים: חבר הכנסת בגין ורוברט אילטוב.
דוד ביטן:
בוועדת העלייה משתנה הרכב הסיעתי.
דוד ביטן:
לסיעת ישראל ביתנו יהיה חבר אחד בלבד, פורש חבר הכנסת אילטוב.
דוד ביטן:
מתווסף חבר נוסף לסיעת כולנו, טלי פלוסקוב.
דוד ביטן:
מי בעד ההצעה כפי שהיא, בתוספת העניין שאנחנו נשב עם חבר הכנסת טיבי?
אחמד טיבי:
אני מבקש רביזיה כדי לדון על זה.
דוד ביטן:
עוד חצי שעה יש מליאה.
דוד ביטן:
נודיע על מועד לרביזיה.
אחמד טיבי:
מתוך כוונה טובה, תן זמן עד שנגיע לסיכום.
אחמד טיבי:
מחר, מחרתיים, שבוע הבא.
דוד ביטן:
הנושא הבא, בקשת יו"ר הכנסת לאישור נאום ראש ממשלת איטליה במליאת הכנסת.
דוד ביטן:
בעד – רוב
דוד ביטן:
הבקשה אושרה.
דוד ביטן:
בקשת יושב-ראש ועדת הכלכלה להעברת הצעה לסדר היום בנושא: "התפטרות הממונה על ההגבלים העסקיים", מוועדת הכספים לדיון בוועדת הכלכלה.
דוד ביטן:
יש הסכמה של ועדת הכספים להעביר.
דוד ביטן:
זה על דעת שניהם.
דוד ביטן:
תודה רבה לכולם הישיבה נעולה.
דוד ביטן:
בוקר טוב, אני פותח את הישיבה.
ישראל אייכלר:
אני מציע שנקבע לפי הרכבי סיעות, מכל סיעה נציג, נציג, נציג, כמו שאמרה היועצת המשפטית, אפשר לעשות את זה ולהרכיב, כי אי-אפשר לחכות עוד.
ישראל אייכלר:
כמה חודשים אנחנו אחרי הבחירות?
דוד ביטן:
לא, היום אנחנו מסיימים את זה, אל תדאג.
ישראל אייכלר:
זהו, אז אם אין שמות, אז יהיו סיעות.
דוד ביטן:
אבל גם סיעות לא קיבלנו.
<אתי בן-יוסף:
האופוזיציה לא נתנו שום שם.
דוד ביטן:
ואיפה השמות של הקואליציה?
מרב מיכאלי:
אז אפשר לכתוב נציגים - - -
דוד ביטן:
בואו נתחיל.
דוד ביטן:
הוועדה לפניות הציבור בראשות חבר הכנסת ישראל אייכלר, כבר בחרנו אותך ליו"ר.
דוד ביטן:
אז איך זה הולך שם בוועדה הזאת?
דוד ביטן:
יש לנו נציג מכולנו, חבר הכנסת רועי פולקמן, נו, ומי יהיו השאר?
דוד ביטן:
גם אין.
<אתי בן-יוסף:
זה מה שהם נתנו.
דוד ביטן:
אז מה נעשה, ועדה של שניים?
ישראל אייכלר:
לא, זאת ועדה של שבעה.
דוד ביטן:
אבל איפה החלוקה של החברים בקואליציה?
<אתי בן-יוסף:
הנה, נציג קואליציה.
דוד ביטן:
אבל לא כתוב ליכוד, לא כתוב כלום.
<אתי בן-יוסף:
לא, הם לא כתבו.
דוד ביטן:
אם ככה, הם לא עשו כלום.
דוד ביטן:
אין חלוקה.
דוד ביטן:
שייתנו חלוקה של מפלגות.
דוד ביטן:
אני צריך הרכב סיעתי.
ישראל אייכלר:
אדוני, אתה יכול לקבוע שיש נציג לליכוד, נציג לכולנו, יהיה נציג - - -
דוד ביטן:
לא יודע, אבל אולי קבעו שני נציגים לליכוד?
דוד ביטן:
מאיפה אני יודע.
דוד ביטן:
חכה, צחי יבוא.
מרב מיכאלי:
גם לך אין את זה?
דוד ביטן:
אם היה לי הייתי מסיים כבר.
מרב מיכאלי:
גם את של הקואליציה אין לך, לא רק את של האופוזיציה.
<אתי בן-יוסף:
את של הקואליציה יש.
דוד ביטן:
יש לי רק קואליציה-אופוזיציה.
דוד ביטן:
יש נציג קואליציה אחד, חבר הכנסת רועי פולקמן מכולנו.
ישראל אייכלר:
בסך הכול מדובר בשבעה חברים.
דוד ביטן:
ארבעה לקואליציה, שלושה לאופוזיציה.
דוד ביטן:
צחי, אין לי חלוקה סיעתית.
דוד ביטן:
יש קואליציה-אופוזיציה.
מרב מיכאלי:
אז אי-אפשר להצביע.
דוד ביטן:
בוועדה לנושא של פניות הציבור יש לנו את רועי פולקמן, ואחר כך בשניים האחרים – בואו נקבע עכשיו.
יואב בן צור:
אז נפצל את ישראל ביתנו שם.
צחי הנגבי:
אין דבר כזה קואליציה-אופוזיציה.
דוד ביטן:
יש מסיעות.
צחי הנגבי:
הקואליציה יודעת מה החלוקה.
דוד ביטן:
אז מה החלוקה, בוא תגיד לי.
מרב מיכאלי:
אין להם, הם לא עשו חלוקה.
דוד ביטן:
אז יכינו לנו, ננסה לגמור את זה היום.
דוד ביטן:
יש לכם שלושה באופוזיציה.
דוד ביטן:
כמה יש למחנה הציוני?
מרב מיכאלי:
אני לא יודעת.
דוד ביטן:
אז אני מציע שנצביע על זה ביום רביעי.
דוד ביטן:
אבל כל יושבי-הראש לוחצים, זה כבר מתעכב שבועיים.
ישראל אייכלר:
אי-אפשר, זה כבר בלתי אפשרי.
מרב מיכאלי:
יש הרכב סיעתי.
דוד ביטן:
אני מציע לאשר חלוקה סיעתית מסוימת, ונתקן את זה.
ישראל אייכלר:
בדיוק.
<ארבל אסטרחן:
מה שאמרתי, זה כמה מקומות – כל הארבע ועדות מגיע לכל סיעה.
דוד ביטן:
מרב, כדי שהוועדות יהיו - - -
מרב מיכאלי:
יש לי הרכב סיעתי, מייד יגידו.
דוד ביטן:
תסיימו את זה.
מרב מיכאלי:
מצטערת, חשבתי שיש לי.
מרב מיכאלי:
אין לי.
דוד ביטן:
בסדר, אז בואו נראה, בואו נפתור את הבעיה.
דוד ביטן:
אולי נעשה חלוקה סתמית ואחר כך נתקן אותה.
ישראל אייכלר:
נעשה חלוקה, ואחרי זה.
<ארבל אסטרחן:
לא, לא בוחרים.
<ארבל אסטרחן:
זאת בחירת ועדה, זה עולה להצבעה במליאה, לא עושים סתמית.
דוד ביטן:
אז מה את רוצה?
דוד ביטן:
זה כבר שבועיים עומד על הפרק ואף אחד לא מתייחס לוועדות האלו, או שנבטל אותן או שיביאו חברים, אי-אפשר ככה.
ישראל אייכלר:
אפשר להחליף חברים.
<אתי בן-יוסף:
הרכב סיעתי.
ישראל אייכלר:
כל סיעה יכולה להחליף את הנציגים שלה.
<ארבל אסטרחן:
אבל אין מקום לכל סיעה.
<ארבל אסטרחן:
שבעה חברים זה לא כל סיעה.
דוד ביטן:
בואו נסיים את סעיף ב'.
דוד ביטן:
מרב, יכול להיות שתהיה לנו עוד ישיבה היום.
מרב מיכאלי:
היום זה לא יהיה.
מרב מיכאלי:
לצערי, זה לא יוכל להיות היום.
דוד ביטן:
אז בואו נסיים רגע את הוועדה הביומטרית הזאת.
מרב מיכאלי:
אני יכולה להתחייב על זה עד יום רביעי.
ישראל אייכלר:
לא, לא, אני לא מוכן.
ישראל אייכלר:
יושבת-ראש סיעת המחנה הציוני יכולה להחליף כל שעה, כל יום נציגים שהיא רוצה, אבל אי-אפשר לשתק ועדה.
דוד ביטן:
בואו נסיים את הסעיף שהתחלנו.
דוד ביטן:
רגע, אייכלר, בסדר?
דוד ביטן:
הוועדה המשותפת תהיה בת 6 חברים, 2 מכל ועדה, בהרכב הבא: מטעם ועדת החוקה, חברי הכנסת: ניסן סלומינסקי וענת ברקו; מטעם ועדת הפנים, חברי הכנסת: דוד אמסלם ודני עטר; מטעם ועדת המדע, חברי הכנסת:
דוד ביטן:
אורי מקלב וחיים ילין; יושב-ראש הוועדה המשותפת יהיה יושב-ראש ועדת החוקה, חוק ומשפט.
דוד ביטן:
אני מבין שזה מתואם עם כולם, נכון?
יואב בן צור:
לא.
דוד ביטן:
לא מתואם עם ש"ס?
דוד ביטן:
טוב, לא חייבים שבכל ועדה יהיה לש"ס חבר.
יואב בן צור:
תחליט.
דוד ביטן:
איפה צחי?
יואב בן צור:
שאלת אם מתואם, אז לא מתואם.
דוד ביטן:
לא מתואם?
דוד ביטן:
אתה יושב-ראש סיעת ש"ס?
יואב בן צור:
כן.
ינון מגל:
בסדר, אני יושב-ראש סיעת הבית היהודי, גם אתי זה לא מתואם, אבל אולי זה לא היה בתיאום עם ראשי הסיעות.
יואב בן צור:
לא יודע.
דוד ביטן:
בסדר, אבל זאת ההמלצה.
יואב בן צור:
אם מחליטים משהו על מינויים צריך לתאם אתנו.
יואב בן צור:
אני חבר בשתי הוועדות: החוקה והפנים.
יואב בן צור:
אף אחד לא תיאם אתי כלום.
ינון מגל:
אתה רוצה שאשאל את ניסן?
דוד ביטן:
שנייה, יבוא יושב-ראש הקואליציה.
דוד ביטן:
בואו נדבר על הוועדות עד שיבוא יושב-ראש הקואליציה.
יואב בן צור:
היום נחליט.
דוד ביטן:
אייכלר, אתה מוכן לחכות ליום רביעי פה?
ישראל אייכלר:
אסביר לאדוני היושב-ראש מה פה לא בסדר.
דוד ביטן:
זה לא מוכן להצבעה.
ישראל אייכלר:
לכל סיעה יש אפשרות להחליף את נציגיה בכל שבוע, אבל אי-אפשר לשתק ועדה של הכנסת בגלל שהאופוזיציה רוצה לעשות פיליבסטר בעניין.
דוד ביטן:
צחי, ש"ס לא מסכימים.
ישראל אייכלר:
אדוני יושב-ראש הקואליציה, באיזה סעיף אתה?
דוד ביטן:
עברתי עכשיו.
ישראל אייכלר:
אה, עברת לסעיף 2?
דוד ביטן:
דבר עם ש"ס, הם לא מסכימים להצבעה הזאת.
דוד ביטן:
הנה, הוא פה.
דוד ביטן:
הוא אומר שאף אחד לא תיאם אתו.
צחי הנגבי:
מי זה?
דוד ביטן:
בן צור.
דוד ביטן:
אוקיי, תתייחס בינתיים.
ישראל אייכלר:
אתה חוזר לעניין של הוועדות.
ישראל אייכלר:
אני טוען, אדוני יושב-ראש הקואליציה ויושב-ראש ועדת הכנסת, שאי-אפשר לשתק ועדות – ואני מבין את האופוזיציה שהיא לא ממהרת, מה אכפת לה, זאת אופוזיציה.
ישראל אייכלר:
ואתן לכם דוגמה, אנחנו שואלים כל הזמן איפה הנציגים שלכם, אומרים: מטפל בזה בוז'י הרצוג.
ישראל אייכלר:
ואני חשבת שבוז'י הרצוג מטפל בבעיית הכניסה או אי כניסה לממשלה, ולא בוועדה לפניות הציבור ולזכויות הילד, לזה יש יושבת-ראש סיעה, לזה יש יושב-ראש.
ישראל אייכלר:
אני מקבל את ההצעה של יושב-ראש הוועדה.
דוד ביטן:
אנחנו נמנה היום את הנציגים של הקואליציה, וביום רביעי נמנה את הנציגים של האופוזיציה, בסדר?
<ארבל אסטרחן:
ואז זה יבוא למליאה ביום רביעי.
דוד ביטן:
אז יהיו לכם שני חצאים.
דוד ביטן:
מה קרה?
דוד ביטן:
זה לא - - -
מרב מיכאלי:
אבל אז זה לא יכול לבוא למליאה.
ישראל אייכלר:
היועצת המשפטית אומרת שאי-אפשר לכנס ועדה, ואין ועדה כל זמן שאין הרכב סיעתי.
ישראל אייכלר:
לא חייב להיות הרכב שמי.
מרב מיכאלי:
אדוני, בכל הכבוד, אני - - -
<ארבל אסטרחן:
אבל מה יעלה למליאה היום?
<ארבל אסטרחן:
הרכב של שלושה חברים?
דוד ביטן:
אבל הם לא מביאים, אז הם יכולים לעכב בגלל שהם לא מביאים?
<ארבל אסטרחן:
ועדת הכנסת יכולה לקבוע גם בלעדיהם.
<ארבל אסטרחן:
הם לא מעכבים.
צחי הנגבי:
רבותי, המתנו חמישה שבועות.
צחי הנגבי:
האופוזיציה בחמישה שבועות לא הצליחה לתת לנו שמות לוועדות האלה.
צחי הנגבי:
נעלה במליאה - - -
מרב מיכאלי:
לא, לא, לא, אדוני, סליחה, בכל הכבוד - - -
צחי הנגבי:
לא, אל תפריעי לי, סליחה.
צחי הנגבי:
אנחנו נעלה במליאה את שבעת החברים בכל שלוש הוועדות.
צחי הנגבי:
תהיה ועדה רביעית, עוד החלטה של היו"ר, שיהיו בה את כל החברים של הקואליציה, שכבר הם שמית, וייצוג סיעתי של האופוזיציה.
<ארבל אסטרחן:
אה, יהיה ייצוג סיעתי.
מרב מיכאלי:
אבל אין לנו ייצוג סיעתי, אדוני, באמת, בכל הכבוד.
צחי הנגבי:
סליחה אם אין לכם ייצוג סיעתי זאת בעיה שלכם.
צחי הנגבי:
אנחנו נחליט בשבילכם.
צחי הנגבי:
אם תרצו לעשות שינוי אז תעשו שינוי.
דוד ביטן:
זה מתעכב הרבה זמן, מרב, מה לעשות.
צחי הנגבי:
לא נעכב את זה.
צחי הנגבי:
סליחה, אנשים עם ועדות רוצים להתחיל לעבוד.
דוד ביטן:
הוא מתעקש.
מרב מיכאלי:
כשתחליט לתת לי רשות דיבור אגיב על זה.
אחמד טיבי:
סליחה, מי ייצג בוועדה?
אחמד טיבי:
יש בעיה אתנו?